O sabor das margaridas

O sabor das margaridas é unha serie de televisión galega do xénero de suspense policial que se estreou na TVG o 3 de outubro de 2018. Está dirixida por Miguel Conde, con guión de Ghaleb Jaber Martínez, Eligio Montero e Raquel Arias. Estreouse internacionalmente a través de Netflix o 29 de marzo de 2019, sendo a primeira serie en lingua galega distribuída pola plataforma. A serie tivo unha boa acollida no seu lanzamento en streaming, especialmente no Reino Unido e Irlanda, onde conseguiu situarse no sétimo posto das producións en lingua non inglesa máis vistas neses países. O seu éxito, motivou a confirmación dunha segunda tempada por parte de Netflix, cuxa rodaxe comezou en decembro de 2019 e que foi estreada na TVG en marzo de 2020.

Nos Premios Mestre Mateo 2018 gañou o galardón á mellor serie de televisión, estando nomeada a un total de oito categorías.

 Sinopse 
Ambientada no ano 2010, a historia desenvólvese na véspera da chegada do Papa Bieito XVI a Santiago de Compostela. A acción prodúcese nunha vila illada do interior de Galicia, onde unha moza conflitiva, Marta Labrada, é secuestrada. Rosa Vargas é a axente de policía encargada da investigación do caso, contando coa axuda de dous axentes locais. Porén, o caso non é tan sinxelo como semellaba nun principio e a investigación destapa toda unha serie de crimes que permaneceran ocultos na vila "onde nunca pasa nada".

 Elenco 

 1ª tempada 

María Mera como Rosa Vargas
Toni Salgado como Mauro Seoane
Miquel Insua como Alberte
Sara Sanz como Rebeca
Lucía Álvarez como Luisa
Manuel Cortés como Xavier
Denís Gómez como Bernabé
Ricardo de Barreiro como Vidal
Nerea Barros como Ana

 2ª tempada 

 María Mera como Eva Mayo
Santi Prego como Raúl Salgado
 Noelia Castaño como Laura Nogueiras
 Rebeca Stones como Lidia Fernández / HuiChi
 Sara Sanz como Rebeca Seoane
 César Cambeiro
 David Seijo como Miranda

 Produción 
 Rodaxe 
A rodaxe produciuse en maio de 2018, e rematou o 22 de xuño, con localizacións exteriores en Abegondo, A Estrada, Vedra e Santiago de Compostela, e nos estudios de CTV en Teo.

A rodaxe da segunda tempada comezou en decembro de 2019.

 Estrea 
A serie preestreouse o 1 de outubro de 2018 no Auditorio Abanca de Santiago de Compostela.

 Notas 

 Véxase tamén 
 Outros artigos 
 Lista de títulos con versión en galego nas plataformas de streaming
 Ligazóns externas 


Categoría:Series de televisión de Netflix
Categoría:Series de televisión de Galicia
Categoría:Series de televisión iniciadas en 2018
Categoría:Series de televisión en lingua galega